open-index/open-wikipedia-markdown huggingface dataset:
อำเภอหนองปรือ

**หนองปรือ** เป็นอำเภอในจังหวัดกาญจนบุรี เดิมเป็นส่วนหนึ่งของตำบลหนองรี อำเภอบ่อพลอย แยกตั้งเป็นกิ่งอำเภอปี พ.ศ. 2535 และตั้งเป็นอำเภอลำดับที่ 12 ของทางจังหวัดปี พ.ศ. 2540 พร้อมกับอำเภอห้วยกระเจา

## ที่ตั้งและอาณาเขต
อำเภอหนองปรือ มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอด่านช้าง (จังหวัดสุพรรณบุรี)
* **ทิศตะวันออก** ติดต่อกับอำเภอเลาขวัญ
* **ทิศใต้** ติดต่อกับอำเภอบ่อพลอย
* **ทิศตะวันตก** ติดต่อกับอำเภอบ่อพลอยและอำเภอศรีสวัสดิ์ 

## ประวัติ
ท้องที่เดิมเป็นพื้นที่หมู่ 1 บ้านหนองปรือ ตำบลหนองรี อำเภอบ่อพลอย มีพื้นที่กว้างขวางมาก จึงแยกหมู่บ้านหนองปรือ รวมกับ 6 หมู่บ้านของตำบลหนองรี ตั้งเป็น ตำบลหนองปรือ ปี พ.ศ. 2522 รวมทั้งตั้งสุขาภิบาลหนองปรือ ปี พ.ศ. 2526 ต่อมาได้จัดตั้งพื้นที่เพิ่ม 2 ตำบลโดยแยกหมู่ที่ 4 บ้านหนองปลาไหล ของตำบลหนองปรือ ได้รวมกับ 7 หมู่บ้าน ตั้งเป็น ตำบลหนองปลาไหล ปี พ.ศ. 2531 และแยกหมู่ 9, 11–13 ของตำบลหนองปรือ ตั้งเป็น ตำบลสมเด็จเจริญ ปี พ.ศ. 2534

เมื่อทางราชการพิจารณาพื้นที่ตำบลหนองปรือห่างไกลจากอำเภอต้นสังกัด 36 กิโลเมตร เป็นที่ตั้งของชุมชน สถานีตำรวจ ไปรษณีย์โทรเลข จึงพิจารณาให้ตั้งขึ้นเป็นกิ่งอำเภอ ปี พ.ศ. 2535 ร้อยตรีณรงค์ แสงสุริยงค์ ผู้ว่าราชการจังหวัดกาญจนบุรี และพลเอกอิสระพงศ์ หนุนภักดี รัฐมนตรีว่าการกระทรวงมหาดไทย จึงประกาศแยกพื้นที่ คือ ตำบลหนองปรือ ตำบลหนองปลาไหล ตั้งเป็นกิ่งอำเภอ ใช้ชื่อกิ่งว่า "หนองปรือ" ซึ่งพื้นที่มีสภาพเป็นที่ลุ่มมีหนองน้ำที่อุดมไปด้วยต้นปรือ จึงเรียกขานชื่อว่า *บ้านหนองปรือ*

ตำบลสมเด็จเจริญ ของอำเภอบ่อพลอยที่จัดตั้งขึ้นปี พ.ศ. 2534 มีพื้นที่ติดต่อกับกิ่งอำเภอหนองปรือ และมีความสะดวกในการติดต่อราชการมากกว่าอำเภอต้นสังกัด จึงโอนพื้นที่มาสบทบกับทางกิ่งอำเภอและเมื่อวันที่ 11 ตุลาคม พ.ศ. 2540 นายขวัญชัย วศวงศ์ ผู้ว่าราชการจังหวัดกาญจนบุรี และนายชวลิต ยงใจยุทธ นายกรัฐมนตรีพิจารณาและยกฐานะกิ่งอำเภอหนองปรือ ขึ้นเป็นอำเภอ โดยมีระยะเวลาการเป็นกิ่งอำเภอรวม 5 ปี 5 เดือน เป็นอำเภอลำดับที่ 12 ของทางจังหวัดกาญจนบุรี

## การแบ่งเขตการปกครอง
### การปกครองท้องที่
อำเภอหนองปรือแบ่งเขตการปกครองย่อยออกเป็น 3 ตำบล 43 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองปรือประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลหนองปรือ** ครอบคลุมพื้นที่บางส่วนของตำบลหนองปรือ
* **เทศบาลตำบลหนองปลาไหล** ครอบคลุมพื้นที่ตำบลหนองปลาไหลทั้งตำบล
* **เทศบาลตำบลสมเด็จเจริญ **ครอบคลุมพื้นที่ตำบลสมเด็จเจริญทั้งตำบล
* **องค์การบริหารส่วนตำบลหนองปรือ** ครอบคลุมพื้นที่ตำบลหนองปรือ (เฉพาะนอกเขตเทศบาลตำบลหนองปรือ)

## อ้างอิง

หนอง
โรมีโอและจูเลียต (แก้ความกำกวม)

**โรมีโอและจูเลียต** (Romeo and Juliet) อาจหมายถึง

;วรรณคดี
* โรมีโอและจูเลียต ผลงานการประพันธ์ของวิลเลียม เชกสเปียร์

;ภาพยนตร์
* โรมีโอและจูเลียต (พ.ศ. 2451)
* โรมีโอและจูเลียต (พ.ศ. 2479)
* โรมีโอและจูเลียต (พ.ศ. 2497)
* โรมีโอและจูเลียต (พ.ศ. 2511)
* The Secret Sex Lives of Romeo and Juliet (พ.ศ. 2512)
* The Tragedy of Romeo and Juliet (พ.ศ. 2525)
* โรมีโอ-จูเลียต (พ.ศ. 2533)
* William Shakespeare's Romeo + Juliet (พ.ศ. 2539) 

;ภาพยนตร์การ์ตูน:
* Romeo & Juliet: Sealed with a Kiss (พ.ศ. 2549) ภาพยนตร์การ์ตูนโดย ฟิล นิบเบิลลิงก์
* โรมิโอ × จูเลียต (พ.ศ. 2550) อะนิเมะที่สร้างโดย GONZO
ภาษาตูกังเบซี

**ภาษาตูกังเบซี** เป็นภาษากลุ่มออสโตรนีเซียน ใช้พูดในกลุ่มเกาะตูกังเบซี ทางตะวันตกเฉียงใต้ของเกาะซูลาเวซี ในอินโดนีเซีย มีผู้พูดราว 250,000 คน มีพยัญชนะ 25 เสียง สระ 5 เสียง มีการเน้นเสียงที่พยางค์ที่ 2 หรือพยางค์สุดท้าย ลักษณะเฉพาะของภาษานี้ คิอ เสียงจากเส้นเสียง และเสียงเสียดแทรก /s/ มีเสียงนาสิกที่แยกเป็นหน่วยเสียงต่างหาก

## เสียง
### เสียงสระ
center
### เสียงพยัญชนะ

## อ้างอิง

## อ่านเพิ่ม
* 
* 
* 

ตูกัง เบซี
อำเภอสังขละบุรี

**สังขละบุรี** [สัง-ขฺละ-บุ-รี] ภาษามอญเรียก **แว่งกะ** () เป็นอำเภอหนึ่งของจังหวัดกาญจนบุรี เป็นอำเภอที่อยู่ห่างไกลจากตัวจังหวัดมากเป็นอันดับ 2 รองจากอำเภออุ้มผาง จังหวัดตาก และยังเป็น 1 ใน 5 อำเภอของจังหวัดที่มีอาณาเขตติดต่อกับ ประเทศพม่า โดยมีจุดผ่านแดนเพื่อการท่องเที่ยวอยู่ที่ ด่านเจดีย์สามองค์ เพียงจุดเดียว โดยทางด้านทิศเหนือของอำเภอยังอยู่ในพื้นที่ของ เขตรักษาพันธุ์สัตว์ป่าทุ่งใหญ่นเรศวรด้านตะวันตก ซึ่งเป็นผืนป่าที่ใหญ่ที่สุดในประเทศไทย

## ที่ตั้งและอาณาเขต
อำเภอสังขละบุรีมีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับรัฐมอญ รัฐกะเหรี่ยง (ประเทศพม่า) และอำเภออุ้มผาง (จังหวัดตาก)
* **ทิศใต้** ติดต่อกับอำเภอทองผาภูมิ
* **ทิศตะวันออก** ติดต่อกับอำเภออุ้มผาง (จังหวัดตาก) และอำเภอทองผาภูมิ
* **ทิศตะวันตก** ติดต่อกับภาคตะนาวศรี (ประเทศพม่า)

## ประวัติ
อำเภอสังขละบุรี ในอดีตคราวพม่ากวาดต้อนเชลยชาวกรุงศรีอยุธยาไปพม่ามีชื่อว่า **สงขลา** ปรากฏใน *ตำรายกทัพ สำรวจคราวเตรียมรบพม่าในรัชกาลที่ 2* ความว่า ".*..แต่สาบสบถึงสงขลา ๔๐๐ เส้น แต่สงขลาถึงด่านพระเจดีย์สามองค์ ๓๕๐ เส้น รวมระยะทางแต่เมืองไทรโยคถึงพระเจดีย์สามองค์ ๒๘๑๕ เส้น…*" หรือเดิมเรียกว่า "สังเคลียะ" ซึ่งเป็นภาษาพม่า และ "สังคละ" เป็นภาษาเรียกของชนพื้นเมืองเดิม มีความหมายว่า การผสมผสานคละเคล้าของคนต่างชาติพันธุ์ที่อาศัยอยู่ในพื้นที่ 

ตามประวัติศาสตร์อำเภอสังขละบุรี เป็นเมืองหน้าด่าน มีอาณาเขตติดต่อกับประเทศพม่า เนื่องด้วยอำเภอมีที่ตั้งอยู่ชายแดนมีอาณาเขตติดต่อกับเขตแดนประเทศพม่า ในสมัยกรุงศรีอยุธยาเป็นราชธานีนั้นทหารฝ่ายพม่า มักยกทัพเข้ามาโจมตีเพื่อรุกรานประเทศไทย ฝ่ายพม่าจะใช้เส้นทางผ่านเข้าทางด่านเจดีย์สามองค์ของอำเภอ จึงเกิดประวัติศาสตร์มากมายในปี พ.ศ. 2438 ได้ยกฐานะเป็นอำเภอชื่อ "อำเภอวังกะ" ต่อมาได้ยุบอำเภอวังกะเป็นกิ่งอำเภออีกหลายครั้ง จนปี พ.ศ. 2482 มีฐานะเป็นกิ่งอำเภอสังขละบุรี และยกฐานะเป็นอำเภอสังขละบุรี เมื่อวันที่ 28 กรกฎาคม พ.ศ. 2508

## การแบ่งเขตการปกครอง
### การปกครองส่วนภูมิภาค
อำเภอสังขละบุรีแบ่งเขตการปกครองย่อยออกเป็น 3 ตำบล 20 หมู่บ้าน ได้แก่

### การปกครองส่วนท้องถิ่น
ท้องที่อำเภอสังขละบุรีประกอบด้วยองค์กรปกครองส่วนท้องถิ่น 4 แห่ง ได้แก่
* **[[เทศบาลตำบลวังกะ]]** ครอบคลุมพื้นที่บางส่วนของตำบลหนองลู
* **[[องค์การบริหารส่วนตำบลหนองลู]]** ครอบคลุมพื้นที่ตำบลหนองลู (นอกเขตเทศบาลตำบลวังกะ)
* **[[ตำบลปรังเผล|องค์การบริหารส่วนตำบลปรังเผล]]** ครอบคลุมพื้นที่ตำบลปรังเผลทั้งตำบล
* **[[ตำบลไล่โว่|องค์การบริหารส่วนตำบลไล่โว่]]** ครอบคลุมพื้นที่ตำบลไล่โว่ทั้งตำบล

## อ้างอิง


สังขละบุรี
หมวดหมู่:เขตแดนไทย–พม่า
ภาษาฟูยู-คีร์กีซ

**ฟูยู-คีร์กีซ** () มีอีกชื่อว่า **ภาษาคีร์กีซแมนจูเรีย** เป็นภาษาเตอร์กิก ส่วน *Gïrgïs* (, *Kyrgysdar*) เป็นชื่อชาติพันธุ์เตอร์กิก ซึ่งเป็นกลุ่มชาติพันธุ์ที่ไม่ได้รับการยอมรับในประเทศจีน ถึงแม้ว่าจะมีชื่อนี้ ภาษานี้ไม่ได้มีที่มาจากภาษาคีร์กีซ แต่มีความใกล้เคียงกับภาษาคาคัสในปัจจุบันและเยนีเซคีร์กีซในอดีต เดิมทีผู้คนเคยอยู่ในแคว้นเยนีเซของไซบีเรีย แต่กลุ่มชนซูงการ์สั่งให้อพยพไปที่ซูงกาเรีย

ใน ค.ศ. 1761 หลังราชวงศ์ชิงเอาชนะชนซูงการ์ กลุ่มชนเยนีเซคีร์กีซจึงถูกเคลื่อนย้าย (ร่วมกับ Öelet บางส่วนหรือซูงการ์ที่พูดภาษา Oirat) ไปยังแอ่งแม่น้ำเน่นในแมนจูเรีย/จีนตะวันออกเฉียงเหนือ ชาวคีร์กีซในแมนจูเรียกลายเป็นชาวฟูยู-คีร์กีซ แต่หลายคนถูกกลืนเป็นชาวมองโกลและจีน ในสมัยประเทศแมนจูภาษา Oirat และคีร์กีซถูกแทนที่ด้วยภาษาจีนและ Oirat

ปัจจุบัน มีผู้พูดภาษาฟูยู-คีร์กีซในมณฑลเฮย์หลงเจียง, ส่วนบริเวณในและรอบ ๆ เทศมณฑลฟู่ยู่, ฉีฉีฮาร์ (ทางตะวันตกเฉียงเหนือของฮาร์บิน 300 กิโลเมตร) มีผู้พูดจำนวนน้อยที่ระบุตนเองว่ามีเชื้อชาติคีร์กีซ เทศมณฑลฟู่ยู่มีชาวฟูยู-คีร์กีซ 1,400 คน

## อ้างอิง

## ข้อมูล

* 
* 
* 
* 
* 
* 
* 
* 
* 

หมวดหมู่:ตระกูลภาษาเตอร์กิก
หมวดหมู่:ภาษาในประเทศจีน
อำนวย สุวรรณคีรี

**อำนวย สุวรรณคีรี** (เกิด 1 พฤศจิกายน พ.ศ. 2481) อดีตรัฐมนตรีประจำสำนักนายกรัฐมนตรี ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรจังหวัดสงขลา 9 สมัย

## ประวัติ
อำนวย เกิดเมื่อวันที่ 1 พฤศจิกายน พ.ศ. 2481 ที่ตำบลจะทิ้งพระ อำเภอสทิงพระ จังหวัดสงขลา เป็นบุตรนายซ้อน นางรื่น สุวรรณคีรี เป็นน้องชายรองศาสตราจารย์ ภิญโญ สุวรรณคีรี ศิลปินแห่งชาติ สาขาทัศนศิลป์ และเป็นพี่ชายไตรรงค์ สุวรรณคีรี นักการเมืองพรรคประชาธิปัตย์ ผู้ได้รับ 2 รางวัลพระราชทาน คือ โล่รางวัล "มหิดลวรานุสรณ์" และ รางวัล "เสาเสมาธรรมจักร" สำเร็จการศึกษา คณะเศรษฐศาสตร์ จากมหาวิทยาลัยธรรมศาสตร์

## งานการเมือง
อำนวย เป็นสมาชิกสภาผู้แทนราษฎร พรรคประชาธิปัตย์ ตั้งแต่ปี พ.ศ. 2518 จนถึงปี พ.ศ. 2543 เคยเป็นเลขานุการรัฐมนตรีว่าการกระทรวงศึกษาธิการ (พ.ศ. 2526) และรัฐมนตรีประจำสำนักนายกรัฐมนตรี (พ.ศ. 2529 - พ.ศ. 2531)
ในวันที่ 22 พฤษภาคม พ.ศ. 2533 ได้รับแต่งตั้งเป็นคณะกรรมการวิสามัญศึกษาปัญหาจังหวัดชายแดนภาคใต้
ในปี พ.ศ. 2544 เขาได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ ลำดับที่ 49 แต่ไม่ได้รับเลือกตั้ง

ในวันศุกร์ที่ 23 พฤศจิกายน พ.ศ. 2561 นายอำนวยพร้อมหลานชายคือ ปรียนันท์ สุวรรณคีรี ได้ย้ายมาสมัครเป็นสมาชิกพรรคเพื่อชาติ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสทิงพระ
หมวดหมู่:สกุลสุวรรณคีรี
หมวดหมู่:นักการเมืองจากจังหวัดสงขลา
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:พรรคเพื่อชาติ
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อำเภอศรีสวัสดิ์

**ศรีสวัสดิ์** เป็นอำเภอในจังหวัดกาญจนบุรี เป็นที่ตั้งของเขื่อนศรีนครินทร์ และเป็นที่ตั้งของที่ทำการอุทยานแห่งชาติ 3 แห่ง คือ อุทยานแห่งชาติเอราวัณ อุทยานแห่งชาติเขื่อนศรีนครินทร์ อุทยานแห่งชาติเฉลิมรัตนโกสินทร์

[thumb|275x275px|[น้ำตกเอราวัณในอุทยานแห่งชาติเอราวัณ พื้นที่ตำบลท่ากระดาน]]
[thumb|275x275px|[น้ำตกห้วยแม่ขมิ้นในอุทยานแห่งชาติเขื่อนศรีนครินทร์ พื้นที่ตำบลแม่กระบุง]]

## ที่ตั้งและอาณาเขต
อำเภอศรีสวัสดิ์มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอบ้านไร่ (จังหวัดอุทัยธานี)
* **ทิศตะวันออก** ติดต่อกับอำเภอด่านช้าง (จังหวัดสุพรรณบุรี) อำเภอหนองปรือ และอำเภอบ่อพลอย 
* **ทิศใต้** ติดต่อกับอำเภอเมืองกาญจนบุรี
* **ทิศตะวันตก** ติดต่อกับอำเภอไทรโยคและอำเภอทองผาภูมิ

## ประวัติ
อำเภอศรีสวัสดิ์ มีประวัติการตั้งหมู่บ้านมาช้านานกว่า 200 ปีเศษ ในท้องที่อำเภอศรีสวัสดิ์ มีเมืองอยู่ 2 เมือง มีฐานะเป็นเมืองหน้าด่าน คือ เมืองศรีสวัสดิ์ กับเมืองท่ากระดาน เมืองทั้งสองขึ้นตรงต่อเจ้าเมืองกาญจนบุรี ในสมัยสมเด็จพระพุทธยอดฟ้าจุฬาโลกซึ่งตรงกับสมัยพระเจ้าประดุง พม่าได้ยกกองทัพมารุกรานไทย โดยยกกองทัพมาตีหัวเมืองฝ่ายเหนือและฝ่ายใต้พร้อมกัน ตีเรื่อยมาจนถึงเมืองศรีสวัสดิ์ และเมืองท่ากระดานทำลายบ้านเรือนราษฎรและวัดเสียหายมาก ราษฎรหลบหนีและถูกจับกุมเป็นเชลย พม่ายกทัพต่อไปจนถึงเมืองลาดหญ้า (เมืองกาญจนบุรีเก่า) และได้ปะทะกับกองทัพไทยจึงได้ถอยทัพกลับไป ตั้งแต่นั้นมาเมืองศรีสวัสดิ์และเมืองท่ากระดานก็ทรุดโทรมลง

ในปี พ.ศ. 2438 ทางราชการได้จัดการปกครองใหม่ โดยที่เมืองทั้ง 2 มีประชากรน้อยจึงยุบเมืองศรีสวัสดิ์และเมืองท่ากระดาน รวมเป็นกิ่งอำเภอศรีสวัสดิ์ขึ้นตรงต่อเจ้าเมืองกาญจนบุรี ต่อมามีพลเมืองจากถิ่นฐานใกล้เคียงอพยพเข้ามาทำมาหากินมากขึ้น จึงได้ยกฐานะเป็นอำเภอศรีสวัสดิ์ ในปี พ.ศ. 2444 และในปี พ.ศ. 2449 ได้ยุบมาเป็นกิ่งอำเภอโดยขึ้นต่ออำเภอสังขละบุรี และปี พ.ศ. 2467 ได้โอนมาขึ้นกับอำเภอเมืองกาญจนบุรีจนกระทั่งปี พ.ศ. 2508 ก็ได้ยกฐานะเป็นอำเภอศรีสวัสดิ์
[thumb|275x275px|ถ้ำธารลอดน้อยใน[อุทยานแห่งชาติเฉลิมรัตนโกสินทร์ พื้นที่ตำบลเขาโจด]]

## การแบ่งเขตการปกครอง
### การปกครองส่วนภูมิภาค
อำเภอศรีสวัสดิ์แบ่งพื้นที่การปกครองออกเป็น 6 ตำบล 33 หมู่บ้าน ได้แก่

### การปกครองส่วนท้องถิ่น
ท้องที่อำเภอศรีสวัสดิ์ประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลตำบลเอราวัณ]]** ครอบคลุมพื้นที่ตำบลท่ากระดาน (เฉพาะบางส่วนของพื้นที่หมู่ 4)
* **[[ตำบลเขาโจด|เทศบาลตำบลเขาโจด]]** ครอบคลุมพื้นที่ตำบลเขาโจดทั้งตำบล
* **[[องค์การบริหารส่วนตำบลท่ากระดาน]] **ครอบคลุมพื้นที่ตำบลท่ากระดาน (นอกเขตเทศบาลตำบลเอราวัณ)
* **[[ตำบลนาสวน|องค์การบริหารส่วนตำบลนาสวน]] ** ครอบคลุมพื้นที่ตำบลนาสวนทั้งตำบล
* **[[ตำบลด่านแม่แฉลบ|องค์การบริหารส่วนตำบลด่านแม่แฉลบ]]** ครอบคลุมพื้นที่ตำบลด่านแม่แฉลบทั้งตำบล
* **[[ตำบลหนองเป็ด (อำเภอศรีสวัสดิ์)|องค์การบริหารส่วนตำบลหนองเป็ด]]** ครอบคลุมพื้นที่ตำบลหนองเป็ดทั้งตำบล
* **[[ตำบลแม่กระบุง|องค์การบริหารส่วนตำบลแม่กระบุง]]** ครอบคลุมพื้นที่ตำบลแม่กระบุงทั้งตำบล

## อ้างอิง


ศรี
เพชรกาญจนาภิเษก

**เพชรกาญจนาภิเษก** () เป็นเพชรเจียระไนขนาดใหญ่ที่สุดในโลก โดยมีขนาดใหญ่กว่าคูลลิแนน 1 หรืออีกชื่อว่า ดาวใหญ่แห่งแอฟริกา ซึ่งเป็นเป็นอดีตเพชรเจียระไนขนาดใหญ่ที่สุดในปี พ.ศ. 2451 เพชรกาญจนาภิเษกเป็นเพชรสีน้ำตาลขนาดใหญ่ หนัก 755.5 กะรัต (151 กรัม) ได้มีการค้นพบปี พ.ศ. 2528 ในเหมืองพรีเมีรยร์ในประเทศแอฟริกาใต้ เพชรดังกล่าวภายหลังตัดให้เหลือน้ำหนัก 545.67 กะรัต (109.13 กรัม) 

## การค้นพบและผ่านขั้นตอน
เพชรกาญจนาภิเษกค้นพบที่เหมืองพรีเมียร์ในประเทศแอฟริกา ทางตอนใต้ หนัก 545.67 กะรัต โดยมี Gabi Tolkowsky เป็นผู้เจียระไน จนได้เป็นเพชรที่มีเหลี่ยมเจียระไนที่สมบูรณ์ที่สุดคือ 148 เหลี่ยม โดยเป็นเหลี่ยมบนหน้าเพชร 55 เหลี่ยม เหลี่ยมด้านล่าง 69 เหลี่ยม และเหลี่ยมที่ขอบเพชร 24 เหลี่ยม รูปแบบการเจียระไน บันทึกจากการตรวจสอบโดย Tolkowsky describes ออกใบรับรองการเจียระไนรูปแบบ "fire rose cushion cut" 

"สีน้ำตาลไม่มีชื่อ" (Unnamed Brown) เป็นชื่อแรกของเพชรนี้ ส่วนใหญ่ถูกมองว่าเป็นลูกเป็ดขี้เหร่ De Beers เป็นผู้มอบให้ Gabriel Tolkowsky ด้วยวัตถุประสงค์เพื่อทดสอบอุปกรณ์พิเศษและวิธีการตัดซึ่งพัฒนาโดยตั้งใจให้ใช้กับเพชรเซนทานารี (Centenary) สีดี ("ไร้สี") ไร้ตำหนิ อุปกรณ์และวิธีการเหล่านี้ไม่เคยทดสอบมาก่อน จึงได้ทดลองกับเพชรนี้

การตัดและขัดเพชรนี้เป็นงานท้าทายเพราะพื้นผิวใหญ่ รอยแตกลึกจากข้างใน และอีกหลายสาเหตุประกอบกัน เพชรนี้ตัดในห้องใต้ดินที่ออกแบบมาเป็นพิเศษเพื่อไม่ให้การสั่นสะเทือนภายนอกมารบกวน ในเวลาสองปีจึงจะทำให้เพชรมาอยู่ในสภาพปัจจุบันได้

## การทูลเกล้าถวายงานพระราชพิธีกาญจนาภิเษก
ในปี พ.ศ. 2539 บริษัท เดอเบียร์ ซึ่งนำมาแสดงที่งาน บีโอไอแฟร์ ในประเทศไทย ความงดงามของเพชร **กาญจนาภิเษก** ได้ถูกกลุ่มนักธุรกิจไทยมองเห็นคุณค่าของเพชรเม็ดนี้ และจ่ายเงินซื้อมาในราคาประมาณ 6 ล้านเหรียญสหรัฐ และเนื่องในวโรกาสที่พระบาทสมเด็จพระปรมินทรมหาภูมิพลอดุลยเดชทรงครองราชสมบัติครบ 50 ปี นักธุรกิจไทยจึงได้ร่วมใจน้อมเกล้าน้อมกระหม่อมฯ ถวายเพชรกาญจนาภิเษกแก่พระองค์ แรกเรื่มได้มีแผนการว่าจะเชื่อมเพชรเข้ากับคทาหรือตราประจำพระองค์ แต่ก็ไม่ได้ดำเนินการแต่อย่างใด ปัจจุบัน เพชรกาญจนาภิเษกเป็นส่วนหนึ่งของเครื่องราชกกุธภัณฑ์ที่พระบรมมหาราชวัง มีมูลค่า 4-12 ล้านดอลล่าร์สหรัฐ

## อ้างอิง

หมวดหมู่:เพชร
พ
หมวดหมู่:เครื่องราชกกุธภัณฑ์ไทย
คาซึโกะ ทาดาโนะ

**คาซึโกะ ทาดาโนะ** () เป็นนักสร้างแอนิเมชัน นักออกแบบตัวละคร และนักวาดภาพประกอบชาวญี่ปุ่น เกิดวันที่ 14 มีนาคม ที่จังหวัดฮิโระชิมะ กรุ๊ปเลือด B เริ่มมีชื่อเสียงเป็นที่รู้จักจากการออกแบบตัวละครให้กับเรื่องเซเลอร์มูน เดิมเคยสังกัดอยู่สตูดิโอไลฟ์ แต่ปัจจุบันสังกัดอยู่สตูดิโอวิวน์ นอกจากชื่อจริงแล้ว  ทาดาโนะยังมีนามปากกาอีกหลายชื่อด้วยกัน ได้แก่ KAZZ *(คาซ)*, ただの かずこ *(คาซึโกะ ทาดาโนะ เขียนด้วยอักษร[[ฮิรางานะ]])*, タダノ カズコ *(คาซึโกะ ทาดาโนะ เขียนด้วยอักษร[[คาตาคานะ]])*

## ผลงาน
### อะนิเมะ
* ทงงาริโบชิ โนะ เมโมรุ (กำกับภาพ)
* โจจูคิชิน ดันคูก้า (ออกแบบตัวละคร, กำกับภาพ)
* ซิตี้ฮันเตอร์ (คีย์แอะนิเมะเตอร์)
* ปริศนาปลาทอง (กำกับภาพ)
* เซเลอร์มูน (ออกแบบตัวละคร, กำกับภาพ)
* เซเลอร์มูน อาร์ (ออกแบบตัวละคร, กำกับภาพ)
* เวดดิ้งพีช (ออกแบบตวละคร)
* ยูซี่ สาวน้อยมหัศจรรย์ (ออกแบบตวละคร)
* เคโรโระ ขบวนการอ๊บอ๊บป่วนโลก (คีย์แอะนิเมะเตอร์) - *ใช้ชื่อว่า ただの かずこ*
* เซเทนโอริงามิเซนชิ ดราฟาลาร์ด (ออกแบบตัวละคร)
* จูโซคิโค ดันคูก้าโนวา (ออกแบบตัวละคร) - *ใช้ชื่อว่า Kazz*

### โอวีเอ
* คริสตัลไทรแองเกิล (ออกแบบตัวละคร, กำกับภาพ)
* โจจูคิชิน ดันคูก้า อุชินาวาเรตะโมโนะทาจิ เอะ เรเควียม (ออกแบบตัวละคร, กำกับภาพ)
* โซสึเกียว ~Graduation~ (ออกแบบตัวละคร, กำกับภาพ)

### ภาพยนตร์อะนิเมะ
* เซเลอร์มูน อาร์ "สงครามปีศาจดอกไม้จากอวกาศ" (ออกแบบตัวละคร, กำกับภาพ)

### เกม
* ออกแบบตัวละคร "โรลฟี่" ซึ่งเป็นมาสคอตของเครื่อง PC-FX
* โอคาเอริ! ~ยูนางิอิโระ โนะ โค่ยโมโนงาตาริ~ (ออกแบบตัวละคร, คีย์แอะนิเมะเตอร์)

### หนังสือการ์ตูน
* สตาร์พิงกี้ Q เล่ม 1, 2 (มีเดียเวิร์กส)
* AYUS ไดนิจิเซเมไต เล่ม 1, 2 (คาโดคาวะโชเต็น)

### สมุดรวมภาพ
* Favorite!!
* GIRL'S LIFE Illust File
* MANGA ARTIST(6) THE Kazuko Tadano PORTFOLIO

## เกร็ด
* ทาดาโนะ เคยวาดตัวเองเป็นตัวละครในอะนิเมะเรื่องเซเลอร์มูน ตอนที่ 21 ร่วมกับสามี ฮิโรมิ มัตสึชิตะ โดยสลับตัวอักษรท้ายของนามสกุลกับสามี เป็น "ทาดาชิตะ คาซึโกะ" (ส่วนตัวละครของสามี ใช้ชื่อว่า "มัตสึโนะ ฮิโรมิ") ซึ่งตัวละครทั้ง 2 นี้ ทำงานเป็นแอะนิเมะเตอร์อยู่ที่สตูดิโอไดฟ์ (เป็นการล้อเลียนชื่อ สตูดิโอไลฟ์)

## อ้างอิง

* ประวัติส่วนตัวของคาซึโกะ ทาดาโนะ , สตูดิโอวิวน์,  เรียกข้อมูลเมื่อวันที่ 14 ต.ค. 2550

## แหล่งข้อมูลอื่น
* สตูดิโอวิวน์ 

หมวดหมู่:อะนิเมะเตอร์
หมวดหมู่:นักวาด
แฟร์ดีน็อง เดอ แลแซ็ปส์

**แฟร์ดีน็อง มารี วีกงต์ [ไวเคานต์] เดอ แลแซ็ปส์** (; 19 พฤศจิกายน ค.ศ. 1805 - 7 ธันวาคม ค.ศ. 1894) เป็นหัวหน้าวิศวกรและนักการทูตชาวฝรั่งเศสผู้สร้างคลองสุเอซสำเร็จใน ค.ศ. 1869 เขานำความสำเร็จนี้ไปสร้างคลองปานามาในระดับน้ำทะเลในคริสต์ทศวรรษ 1880 แต่โครงการต้องถูกยกเลิกเนื่องจากโรคมาลาเรียและไข้เหลือง เช่นเดียวกันกับปัญหาการเงิน หลังจากนั้นสหรัฐนำโครงการนี้มาทำต่อ โดยแก้ปัญหาทางสุขภาพและเปลี่ยนรูปแบบเป็นเป็นคลองที่ไม่อยู่ในระดับน้ำทะเลกับตัวล็อก ซึ่งสร้างแล้วเสร็จใน ค.ศ. 1914

## อ้างอิง

### อ่านเพิ่ม
* Smith, G Barnett *The Life and Enterprises of Ferdinand de Lesseps* (London, 1893)
* de Lesseps, Ferdinand, *Souvenirs de quarante ans* (trans. by CB Pitman).
* 
* McCullough, David, *[[The Path Between the Seas: The Creation of the Panama Canal 1870–1914]]* Simon and Schuster, 1977.
* Parker, Matthew. Panama Fever: The Epic Story of One of the Greatest Human Achievements of All Time – the Building of the Panama Canal. New York: Doubleday,
* Simon, Maron J. *The Panama Affair* Charles Scribner's Sons, 1971.

## แหล่งข้อมูลอื่น

*
* Ferdinand de Lesseps (1887). *Recollections of forty years*. Volume 1. Volume 2. From Internet Archive.
* André Gill (1867). "Ferdinand de Lesseps", caricature painting of Ferdinand de Lesseps.
* The Delesseps Family :  This page focuses on Viscount de Lesseps' family
* The A.B. Nichols archival collection  of documents and materials related to the Panama Canal includes a number of references to the French project, including photographs of de Lesseps and his house in Panama.
* Associació de Veïns i Comerciants de la Plaça Lesseps, Gràcia, Barcelona, Catalonia 
* 
* 

หมวดหมู่:วิศวกรชาวฝรั่งเศส
หมวดหมู่:นักการทูตชาวฝรั่งเศส
หมวดหมู่:คลองสุเอซ
หมวดหมู่:คลองปานามา
หมวดหมู่:บุคคลจากแวร์ซาย
อำเภอพนมทวน

**พนมทวน** เป็นอำเภอในจังหวัดกาญจนบุรี 

## ที่ตั้งและอาณาเขต
อำเภอพนมทวนมีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอห้วยกระเจา 
* **ทิศใต้** ติดต่อกับอำเภอท่าม่วงและอำเภอท่ามะกา
* **ทิศตะวันออก** ติดต่อกับอำเภออู่ทองและอำเภอสองพี่น้อง (จังหวัดสุพรรณบุรี) 
* **ทิศตะวันตก** ติดต่อกับอำเภอเมืองกาญจนบุรีและอำเภอบ่อพลอย

## การแบ่งเขตการปกครอง
### การปกครองส่วนภูมิภาค
อำเภอพนมทวนแบ่งเขตการปกครองย่อยออกเป็น 8 ตำบล 103 หมู่บ้าน ได้แก่

### การปกครองส่วนท้องถิ่น
ท้องที่อำเภอพนมทวนประกอบด้วยองค์กรปกครองส่วนท้องถิ่น 10 แห่ง ได้แก่
* **[[เทศบาลตำบลพนมทวน]]** ครอบคลุมพื้นที่บางส่วนของตำบลพนมทวน
* **[[เทศบาลตำบลตลาดเขต]]** ครอบคลุมพื้นที่บางส่วนของตำบลรางหวาย (เขตเทศบาลตำบลรางหวายเดิม) 
* **เทศบาลตำบลหนองสาหร่าย** ครอบคลุมพื้นที่ตำบลหนองสาหร่ายทั้งตำบล
* **เทศบาลตำบลรางหวาย** ครอบคลุมพื้นที่ตำบลรางหวาย (เขตองค์การบริหารส่วนตำบลรางหวายเดิม)
* **เทศบาลตำบลดอนเจดีย์** ครอบคลุมพื้นที่ตำบลดอนเจดีย์ทั้งตำบล
* **องค์การบริหารส่วนตำบลพนมทวน** ครอบคลุมพื้นที่ตำบลพนมทวน (นอกเขตเทศบาลตำบลพนมทวน)
* **องค์การบริหารส่วนตำบลหนองโรง** ครอบคลุมพื้นที่ตำบลหนองโรงทั้งตำบล
* **องค์การบริหารส่วนตำบลทุ่งสมอ** ครอบคลุมพื้นที่ตำบลทุ่งสมอทั้งตำบล
* **องค์การบริหารส่วนตำบลพังตรุ** ครอบคลุมพื้นที่ตำบลพังตรุทั้งตำบล
* **องค์การบริหารส่วนตำบลดอนตาเพชร** ครอบคลุมพื้นที่ตำบลดอนตาเพชรทั้งตำบล
## สถานศึกษา
* โรงเรียนพนมทวนชนูปถัมภ์
* โรงเรียนพนมทวนพิทยาคม (สว่างเคลื้มสุคนธ) 
*โรงเรียนราชประชานุเคราะห์ 45
* โรงเรียนวัดเบญพาด
* โรงเรียนบ้านดอนเจดีย์
* โรงเรียนอนุบาลพนมทวน (วัดรางหวาย)
* โรงเรียนบ้านตลาดเขตมิตรภาพที่ 105
* โรงเรียนบ้านห้วยสะพาน
* โรงเรียนบ้านดอนเจดีย์
* โรงเรียนวัดสาลวนาราม
* วิทยาลัยการอาชีพพนมทวน

## อ้างอิง

พนมทวน
พระบรมราชานุสาวรีย์รัชกาลที่ 5 (สวนภูมินทร์)

**พระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัวฯ รัชกาลที่ ๕**   ประดิษฐานอยู่ ณ พระแท่นกลางสวนหลวงภูมินทร์ ในเขตเทศบาลเมืองสุไหงโก-ลก ตำบลสุไหงโก-ลก อำเภอสุไหงโก-ลก จังหวัดนราธิวาสเป็นพระบรมรูปหล่อสำริด สีดำ จัดสร้างโดยกรมศิลปากรเมื่อประมาณปี พ.ศ. 2510 หันพระพักต์ไปทางประเทศมาเลเซีย แสดงถึงพระบารมีเมตตาเหนือประชาชนชาวสยามที่จะทรงปกป้องแผ่นดินไทยตลอดไปถึงแม้สมเด็จพระพุทธเจ้าหลวงจะเสด็จสวรรคตไปกว่าร้อยปีแล้ว แต่พระบารมีเมตตายังทรงคุ้มครองประชาชนชาวไทยอยู่ ปัจจุบันเป็นที่เคารพสักการะของชาวเมืองสุไหงโก-ลก และนักท่องเที่ยวทั่วไปทั้งไทยและต่างประเทศ

ซึ่งในวันปิยมหาราช 23 ตุลาคมของทุกปี ผู้ว่าราชการจังหวัดนราธิวาส พร้อมด้วยหัวหน้าส่วนราชการ ทหาร ตำรวจ องค์กรปกครองส่วนท้องถิ่น กำนัน ผู้ใหญ่บ้านและกลุ่มพลังมวลชน ประชาชน ทุกหมู่เหล่าจะมีการวางพวงมาลาถวายราชสดุดีหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวมหาราช รัชกาลที่ 5 โดยในพิธีดังกล่าวยังได้มีการประกวดพวงมาลาของนักเรียน นักศึกษาอีกด้วย

หมวดหมู่:พระบรมรูปพระมหากษัตริย์
หมวดหมู่:สิ่งก่อสร้างในอำเภอสุไหงโก-ลก
หมวดหมู่:อนุสาวรีย์ในประเทศไทย
หมวดหมู่:อนุสาวรีย์และอนุสรณ์สถานที่สร้างเสร็จในปี พ.ศ. 2510
หมวดหมู่:สถานที่ที่ตั้งชื่อตามพระนามของพระบาทสมเด็จพระจุลจอมเกล้าเจ้าอยู่หัว
หมวดหมู่:การพรรณนาทางวัฒนธรรมของพระบาทสมเด็จพระจุลจอมเกล้าเจ้าอยู่หัว
อำเภอห้วยกระเจา

**ห้วยกระเจา** เป็นอำเภอในจังหวัดกาญจนบุรี เดิมเป็นส่วนหนึ่งของอำเภอพนมทวน แยกตั้งเป็นกิ่งอำเภอปี พ.ศ. 2537 และตั้งเป็นอำเภอลำดับที่ 13 ของทางจังหวัดปี พ.ศ. 2540 พร้อมกับอำเภอหนองปรือ

## ที่ตั้งและอาณาเขต
อำเภอห้วยกระเจามีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอเลาขวัญ 
* **ทิศใต้** ติดต่อกับอำเภอพนมทวน 
* **ทิศตะวันออก** ติดต่อกับอำเภออู่ทอง (จังหวัดสุพรรณบุรี) 
* **ทิศตะวันตก** ติดต่อกับอำเภอบ่อพลอย

## ประวัติ
ท้องที่อำเภอเดิมเป็นส่วนหนึ่งของอำเภอพนมทวน เมื่อพื้นที่มีความกว้างขวางยากต่อการดูแล หม่อมหลวงภัคศุก กำภู ผู้ว่าราชการจังหวัดกาญจนบุรี และนายพิศาล มูลศาสตรสาทร รัฐมนตรีว่าการกระทรวงมหาดไทยได้ประกาศแยกหมู่ 3 บ้านสระลงเรือ รวมกับ 5 หมู่บ้านของตำบลดอนแสลบ ตั้งเป็น ตำบลสระลงเรือ ปี พ.ศ. 2527 และแยกหมู่ 4 บ้านวังไผ่ รวมกับ 7 หมู่บ้านของตำบลห้วยกระเจา ตั้งเป็น ตำบลวังไผ่ ปี พ.ศ. 2531

ในปี พ.ศ. 2536 นายณัฏฐ์ ศรีวิหค ผู้ว่าราชการจังหวัดกาญจนบุรี และนายชวลิต ยงใจยุทธ รัฐมนตรีว่าการกระทรวงมหาดไทย ได้พิจารณาท้องที่ด้านเหนือ 4 ตำบลของอำเภอพนมทวนห่างไกลจากอำเภอสังกัดเฉลี่ย 25–26 กิโลเมตร เป็นที่ตั้งของชุมชน สถานีตำรวจ จึงพิจารณาให้ตั้งขึ้นเป็นกิ่งอำเภอ ปี พ.ศ. 2537 จึงประกาศแยกพื้นที่ คือ ตำบลดอนแสลบ ตำบลห้วยกระเจา ตำบลสระลงเรือ ตำบลวังไผ่ ตั้งเป็นกิ่งอำเภอ 

โดยมีการใช้ชื่อกิ่งว่า "ห้วยกระเจา" เดิมเรียกว่า *ห้วยกบเจ่า* จากการที่บริเวณทิศตะวันออกของหมู่บ้านมีห้วยซึ่งมีกบเป็นจำนวนมากมานั่งจับเจ่าให้ชาวบ้านเห็นเป็นประจำ ชาวบ้านจึงเรียกลำห้วยว่า "ห้วยกบเจ่า" และเพี้ยนเสียงเป็น *ห้วยกระเจา* และเมื่อวันที่ 11 ตุลาคม พ.ศ. 2540 นายขวัญชัย วศวงศ์ ผู้ว่าราชการจังหวัดกาญจนบุรี และนายชวลิต ยงใจยุทธ นายกรัฐมนตรีพิจารณาและยกฐานะกิ่งอำเภอห้วยกระเจา ขึ้นเป็นอำเภอ โดยมีระยะเวลาการเป็นกิ่งอำเภอรวม 3 ปี 6 เดือน เป็นอำเภอล่าสุดของทางจังหวัดกาญจนบุรี

## การแบ่งเขตการปกครอง
### การปกครองส่วนภูมิภาค
อำเภอห้วยกระเจาแบ่งเขตการปกครองย่อยออกเป็น 4 ตำบล 73 หมู่บ้าน ได้แก่

### การปกครองส่วนท้องถิ่น
ท้องที่อำเภอห้วยกระเจาประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลห้วยกระเจา** ครอบคลุมพื้นที่ตำบลห้วยกระเจาทั้งตำบล
* **เทศบาลตำบลสระลงเรือ** ครอบคลุมพื้นที่ตำบลสระลงเรือทั้งตำบล
* **องค์การบริหารส่วนตำบลวังไผ่ ** ครอบคลุมพื้นที่ตำบลวังไผ่ทั้งตำบล
* **องค์การบริหารส่วนตำบลดอนแสลบ** ครอบคลุมพื้นที่ตำบลดอนแสลบทั้งตำบล

## อ้างอิง

ห้วย
รายชื่อบุคคลในยุคสามก๊ก

ต่อนี้เป็นรายชื่อของบุคคลที่มีความสำคัญต่อยุคสามก๊ก (ค.ศ. 220-280) ของประวัติศาสตร์จีน รายชื่อนี้แสดงชื่อบุคคลตาม*[[สามก๊ก ฉบับเจ้าพระยาพระคลัง (หน)]]* ซึ่งเป็นฉบับแปลเป็นภาษาไทยของนวนิยายอิงประวัติศาสตร์เรื่อง*[[สามก๊ก]]* (*ซานกั๋วเหยี่ยนอี้*) เป็นหลักโดยเรียงตามลำดับตัวอักษรภาษาไทย กรณีเป็นชื่อบุคคลที่ไม่ปรากฏใน*สามก๊ก ฉบับเจ้าพระยาพระคลัง (หน)*หรือไม่ปรากฏในนวนิยาย*สามก๊ก* จะแสดงชื่อหลักเป็นภาษาจีนกลางตามหลักเกณฑ์การทับศัพท์ภาษาจีนที่กำหนดโดยราชบัณฑิตยสถาน

ตัวละครสมมติในนวนิยายอิงประวัติศาสตร์เรื่อง*[[สามก๊ก]]* (ซานกั๋วเหยี่ยนอี้) ในศตวรรษที่ 14 และที่ปรากฏในผลงานอ้างอิงทางวัฒนธรรมอื่น ๆ ของยุคสามก๊กมีรายชื่อที่แยกต่างหากใน รายชื่อตัวละครสมมติในยุคสามก๊ก

## รายชื่อ
* รายชื่อบุคคลในยุคสามก๊ก (ก)
* รายชื่อบุคคลในยุคสามก๊ก (ข)
* รายชื่อบุคคลในยุคสามก๊ก (ค)
* รายชื่อบุคคลในยุคสามก๊ก (ง)
* รายชื่อบุคคลในยุคสามก๊ก (จ)
* รายชื่อบุคคลในยุคสามก๊ก (ฉ)
* รายชื่อบุคคลในยุคสามก๊ก (ช)
* รายชื่อบุคคลในยุคสามก๊ก (ซ)
* รายชื่อบุคคลในยุคสามก๊ก (ต)
* รายชื่อบุคคลในยุคสามก๊ก (ถ)
* รายชื่อบุคคลในยุคสามก๊ก (ท)
* รายชื่อบุคคลในยุคสามก๊ก (น)
* รายชื่อบุคคลในยุคสามก๊ก (บ)
* รายชื่อบุคคลในยุคสามก๊ก (ป)
* รายชื่อบุคคลในยุคสามก๊ก (ผ)
* รายชื่อบุคคลในยุคสามก๊ก (ฝ)
* รายชื่อบุคคลในยุคสามก๊ก (พ)
* รายชื่อบุคคลในยุคสามก๊ก (ฟ)
* รายชื่อบุคคลในยุคสามก๊ก (ภ)
* รายชื่อบุคคลในยุคสามก๊ก (ม)
* รายชื่อบุคคลในยุคสามก๊ก (ย)
* รายชื่อบุคคลในยุคสามก๊ก (ร)
* รายชื่อบุคคลในยุคสามก๊ก (ล)
* รายชื่อบุคคลในยุคสามก๊ก (ว)
* รายชื่อบุคคลในยุคสามก๊ก (ส)
* รายชื่อบุคคลในยุคสามก๊ก (ห)
* รายชื่อบุคคลในยุคสามก๊ก (อ)
* รายชื่อบุคคลในยุคสามก๊ก (ฮ)

## หมายเหตุ
รัฐวุยก๊ก จ๊กก๊ก และง่อก๊กถูกสถาปนาอย่างเป็นทางการในปี ค.ศ. 220, ค.ศ. 221 และ ค.ศ. 229 ตามลำดับ ฉะนั้นสำหรับบุคคลในรายชื่อที่เสียชีวิตก่อนปีเหล่านี้ ในสดมภ์ "สังกัด" จะระบุเป็นชื่อของบุคคลที่เป็นนายแทนที่จะเป็นชื่อรัฐ ตัวอย่างเช่นกวนอูเสียชีวิตในปี ค.ศ. 219 ก่อนที่เล่าปี่จะสถาปนาจ๊กก๊กในปี ค.ศ. 221 ดังนั้น "สังกัด" ของกวนอูจึงระบุเป็น "เล่าปี่" แทนที่จะเป็น "จ๊กก๊ก"

## ดูเพิ่ม
* รายชื่อตัวละครสมมติในยุคสามก๊ก


สามก๊ก
สามก๊ก
เจ้าสุคันธา ณ เชียงใหม่

thumb|200px|งานสมรสของเจ้าอินทนนท์กับเจ้าสุคันธา
**เจ้าสุคันธา ณ เชียงใหม่ ** (31 มกราคม พ.ศ. 2453 −15 มกราคม พ.ศ. 2546) เป็นเจ้าธิดาในเจ้าฟ้าก้อนแก้วอินแถลง เจ้าผู้ครองนครเชียงตุงที่ 40 เกิดแต่เจ้านางบัวทิพย์หลวง ต่อมาเจ้าสุคันธาสมรสกับเจ้าอินทนนท์ ณ เชียงใหม่ พระโอรสของเจ้าแก้วนวรัฐ เจ้าผู้ครองนครเชียงใหม่คนสุดท้าย ประดุจสะพานเชื่อมสายสัมพันธ์ระหว่างเชียงตุง-เชียงใหม่

## ประวัติ
### ชีวิตตอนต้น
เจ้าสุคันธาเป็นเจ้าธิดาในเจ้าฟ้าก้อนแก้วอินแถลง เกิดแต่เจ้านางบัวทิพย์หลวง (หรือ หม่อมทิพย์ใหญ่) ณ หอหลวงเมืองเชียงตุง โดยแม่มีตำแหน่งเป็นบาทบริจาริกา หรือเรียกในราชสำนักเชียงตุงว่า "นางฟ้า" ทั้งเป็นลูกหลานข้าราชการในเชียงตุง และเป็นหลานตาพระยาแขก (ผู้ทำหน้าที่นำเจ้าฟ้าเมืองอื่นมาคำนับเจ้าฟ้าเชียงตุง) เจ้าสุคันธาจะเรียกเจ้าพ่อว่า "ฟ้าหม่อม" มีพี่น้องร่วมมารดาคือ เจ้าแว่นแก้ว, เจ้าแว่นทิพย์, เจ้าสิงห์ไชย และเจ้าแก้วเมืองมา

ขณะอายุได้หกขวบ เจ้าพ่อก็จ้างครูมาสอนพิเศษภาษาไทเขินและไทย และสามารถเลือกเรียนนาฏศิลป์ไทยและพม่าจากครูที่จ้างมาในวังได้ตามใจปรารถนา ต่อมาเมื่ออายุได้เก้าขวบจึงเข้าโรงเรียนประจำของศาสนาคริสต์ในเชียงตุง จึงเรียนรู้ภาษาพม่าและอังกฤษจากที่นั่น และร่ำเรียนจนจบชั้นที่หก หลังสำเร็จการศึกษาก็ทำงานเป็นเลขานุการิณีให้กับเจ้าฟ้าก้อนแก้วอินแถลงร่วมกับเจ้าบัวสวรรค์และเจ้าทิพเกสรพี่สาวต่างมารดา

### สมรส
เจ้าสุคันธาได้รับการสู่ขอจากเจ้าอินทนนท์ ณ เชียงใหม่ พระโอรสของเจ้าแก้วนวรัฐ เจ้าผู้ครองนครเชียงใหม่ โดยที่ทั้งสองไม่เคยรู้จักกันมาก่อน หลังจากหมั้นได้แปดเดือนก็สมรสกัน ณ หอคำเชียงตุง โดยมีเจ้าฟ้าก้อนแก้วอินแถลงและเจ้าปทุมมาเทวีเป็นเจ้าภาพเมื่อปี พ.ศ. 2476 ทั้งมีข้าหลวงอังกฤษผู้กำกับราชการนครเชียงตุงร่วมเป็นเกียรติในงาน หลังสมรสได้สิบวันได้เดินทางไปจังหวัดเชียงใหม่โดยมีเจ้าฟ้าพรหมลือกับเจ้านางบุญยวง (ภรรยาอีกนางหนึ่งของเจ้าฟ้าก้อนแก้วอินแถลง) มาส่ง โดยเจ้าสุคันธามีลูกกับเจ้าอินทนนท์ 5 คน ได้แก่
# เจ้ารัตนนินดนัย ณ เชียงใหม่
# เจ้าวิไลวรรณ ณ เชียงใหม่
# เจ้าสรรพสมบูรณ์ ณ เชียงใหม่
# เจ้าไพฑูรย์ศรี ณ เชียงใหม่
# เจ้าวีระยุทธ ณ เชียงใหม่ สมรสกับสุรัตน์ ณ เชียงใหม่

29 มีนาคม พ.ศ. 2561 เจ้าวงศ์สักก์ ณ เชียงใหม่ ได้ส่งมอบไม้เท้าหุ้มทองคำ อันเป็นสมบัติประจำกายของเจ้าแก้วนวรัฐ ให้แก่เจ้าวีระยุทธหรือเจ้าน้อย รวมทั้งมอบหมายให้เจ้าวีรยุทธทำหน้าที่เพื่อสานต่อในนามมูลนิธินวราชดำริอนุรักษ์ฝ่ายเหนือ ครั้นเจ้าวีรยุทธถึงแก่กรรมเมื่อวันที่ 23 สิงหาคม พ.ศ. 2563 ทายาทจึงนำไม้เท้าหุ้มทองคำมอบแก่พิพิธภัณฑสถานแห่งชาติ เชียงใหม่ ในฐานะมรดกของชาวเชียงใหม่ และสมบัติของชาติ

### เสียชีวิต
เจ้าสุคันธาเสียชีวิตด้วยโรคชราเมื่อวันที่ 15 มกราคม พ.ศ. 2546 สิริอายุ 93 ปี พระศพตั้งบำเพ็ญกุศลที่วัดเจดีย์หลวงวรวิหาร จังหวัดเชียงใหม่ โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร, สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมพระศรีสวางควัฒน วรขัตติยราชนารีพระราชทานพวงมาลา และได้รับพระมหากรุณาธิคุณพระราชทานผ้าไตร 5 ชุด พร้อมพระราชทานเพลิงศพเป็นกรณีพิเศษ ณ ฌาปนกิจสถานสันกู่เหล็กเมื่อวันที่ 19 มกราคม พ.ศ. 2546

## อ้างอิง

หมวดหมู่:สกุล ณ เชียงใหม่
หมวดหมู่:ราชธิดาในเจ้าผู้ครองนครฝ่ายเหนือ‎
หมวดหมู่:เจ้าหญิงเชียงใหม่
หมวดหมู่:เจ้าหญิงเชียงตุง
หมวดหมู่:บุคคลจากเชียงตุง
หมวดหมู่:บุคคลในประวัติศาสตร์กรุงรัตนโกสินทร์
สาวคอยาว

thumb|สาวคอยาว
**โรกูโรกูบิ** () หรือ **สาวคอยาว** เป็นเรื่องเล่าที่เกี่ยวกับ มนุษย์ที่ยังมีชีวิตอยู่แต่ต้องคำสาปหรืออาถรรพ์ เมื่อตกกลางคืนจะยืดคอออกไปได้ยาวมาก มักจะเป็นเฉพาะในผู้หญิง มีพฤติกรรมที่จะเป็นอันตรายต่อมนุษย์ สาวคอยาวจะดูดพลังของเหยื่อที่เป็นทั้งคนและสัตว์ และจะใช้ลิ้นเลียเพื่อดับไฟตะเกียง ซึ่งสาวคอยาวนั้นมักจะ เป็นผู้หญิงที่ต้องพบกับรักที่ผิดหวัง เพราะว่าเมื่อสามีมาพบว่าภรรยาตนเป็นสาวคอยาว มักจะหนีไปด้วยความหวาดกลัว ในจังหวัดอิวาเตะ ประเทศญี่ปุ่น บางครั้งเรียกผีตนนี้ว่า **อานางุมะ** ()

ส่วนมากสาวคอยาวมักจะแฝงตัวอยู่กับคนธรรมดาได้ แต่ต้องทุกข์ทรมาณกับการพยายาม ซ่อนร่างจริงของตัวเอง ถึงแม้ว่าสาวคอยาวพยายามปิดบังร่างจริง แต่ความที่เป็นผีทำให้มีความรู้สึกที่จำเป็นจะต้อง แสดงร่างคอยาวออกมาเสมอ ๆ สาวคอยาวจึงมักจะแสดงร่างจริงออกมาต่อหน้าพวกขี้เมา หรือพวกงี่เง่าเท่านั้น 

สาวคอยาวไม่มีนิสัยชอบหลอกคนเหมือนผีร้ายอื่น ๆ เพราะยังมีความเป็นมนุษย์อยู่มาก ทั้งยังคิดว่าตัวเองสามารถใช้ชีวิตอย่างมนุษย์ปกติได้ บางครั้งอาการคอยาวจึงออกมาตอนหลับเท่านั้น เมื่อตื่นขึ้นมาก็รู้สึกว่าตัวเองปวดคอ และฝันเห็นสถานที่ต่าง ๆ ในมุมมองที่แปลก ๆ

บางครั้งก็ว่าเป็นการถอดวิญาณในขณะนอนหลับ แต่ว่าเป็นการถอดวิญญาณที่ไม่สมบูรณ์ จึงถอดออกไปได้แค่ศีรษะเท่านั้น ทำให้กลายเป็นผีสาวคอยาวขึ้นมา นอกจากนี้ยังสามารถเป็นได้กับผู้ชายอีกด้วยเรียกว่า **ชายคอยาว** (โรกูโรเบ)

## อ้างอิง

* ข้อมูลสาวคอยาว จาก obakemono.com (15/10/2007) 
* ข้อมูลสาวคอยาว จาก Youkai library  (15/10/2007) 

## แหล่งข้อมูลอื่น
* โรคุโรคุบิ *บน YouTube* (15/10/2007) 

หมวดหมู่:โยไก
หมวดหมู่:ตำนาน
คามะอิตาจิ

thumb|250px|คามะอิตาจิ

**คามะอิตาจิ** ( ) เป็นภูตลมในตำนานความเชื่อญี่ปุ่น ชื่อของคามะอิตาจินั้น คะมะ แปลว่า เคียว,อิตะชิ แปลว่า ตัววีเซิล เนื่องจากว่าคามะอิตาจิเป็นภูตลม (บางครั้งก็หมายถึง สายลมที่หวังร้าย)จึงเคลื่อนไหวได้รวดเร็วเหมือนสายลม เรื่องเล่าเกี่ยวกับคามะอิตาจิมีอยู่ว่าผู้คนที่ขึ้นไปบนภูเขา บางครั้งจะพบกับลมหมุน เมื่อลมหมุนผ่านไป เขาก็พบว่าตัวเองมีบาดแผลแต่ไม่รู้สึกเจ็บ คามะอิตาจิอาศัยอยู่ในลมหมุน มีอยู่ด้วยกัน 3 ตัว มีพฤติกรรมคือ ตัวแรกจะชนเหยื่อให้ล้ม ตัวที่สองจะฟันเหยื่อให้เป็นแผล ส่วนตัวที่สุดท้ายจะทายาให้เพื่อห้ามเลือดและระงับอาการเจ็บปวด แต่การจู่โจมบางครั้งก็สร้างบาดแผลร้ายแรง และเจ็บปวดกว่าที่คิด ไม่เป็นที่แน่ชัดว่าทำไมคามะอิตาจิจึงมีพฤติกรรมเช่นนั้น

คามะอิตาจิจัดว่าเป็นอันตรายกับมนุษย์ เพราะมีบางเรื่องเล่ากล่าวว่า ผู้ที่พบปรากฏการณ์คามะอิตาจิ บางครั้งไม่ได้ถูกฟันครั้งเดียว แต่จะถูกฟันแล้วทายา แล้วถูกฟันซ้ำๆอีก ซึ่งนับว่าน่ากลัว เพราะว่าคามะอิตาจิมีนิสัยชอบต่อสู้อยู่เหมือนกัน

## อ้างอิง

* ข้อมูลคามะอิตาจิ จาก obakemono.com (15/10/2007) 
* ข้อมูลคามะอิตาจิ จาก Youkai library  (15/10/2007) 

หมวดหมู่:โยไก
หมวดหมู่:ตำนาน
หมวดหมู่:ตัวละครที่เป็นเพียงพอน
อำเภอผาขาว

**ผาขาว** เป็นอำเภอหนึ่งของจังหวัดเลย เดิมเป็นส่วนหนึ่งของอำเภอภูกระดึง  

## ประวัติ
ท้องที่อำเภอผาขาว เดิมเป็นส่วนหนึ่งของอำเภอภูกระดึง ทางราชการได้แบ่งพื้นที่การปกครองของตำบลผาขาว ตำบลท่าช้างคล้อง ตำบลโนนปอแดง และตำบลโนนป่าซาง ของอำเภอภูกระดึง ได้แบ่งพื้นที่การปกครองออกมาตั้งเป็น **กิ่งอำเภอผาขาว** ตามประกาศกระทรวงมหาดไทยลงวันที่ 1 มกราคม พ.ศ. 2531 โดยมีผลบังคับตั้งแต่วันที่ 7 มกราคม ปีเดียวกัน และจัดตั้งตำบลบ้านเพิ่ม ในวันที่ 31 สิงหาคม ปีเดียวกัน

และต่อมาได้มีพระราชกฤษฎีกายกฐานะขึ้นเป็น **อำเภอผาขาว** ตามประกาศกระทรวงมหาดไทยลงวันที่ 20 ตุลาคม พ.ศ. 2536 โดยให้มีผลตั้งแต่วันที่ 3 พฤศจิกายน ปีเดียวกัน

## ที่ตั้งและอาณาเขต
อำเภอผาขาวตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับอำเภอข้างเคียงดังต่อไปนี้
* **ทิศเหนือ** ติดต่อกับอำเภอวังสะพุงและอำเภอเอราวัณ
* **ทิศตะวันออก** ติดต่อกับอำเภอศรีบุญเรือง (จังหวัดหนองบัวลำภู)
* **ทิศใต้** ติดต่อกับอำเภอศรีบุญเรือง (จังหวัดหนองบัวลำภู) และอำเภอภูกระดึง 
* **ทิศตะวันตก** ติดต่อกับอำเภอหนองหิน

## การแบ่งเขตการปกครอง
### การปกครองส่วนภูมิภาค
อำเภอผาขาวแบ่งเขตการปกครองย่อยออกเป็น 5 ตำบล 64 หมู่บ้าน ได้แก่

### การปกครองส่วนท้องถิ่น
ท้องที่อำเภอผาขาวประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลท่าช้างคล้อง** ครอบคลุมพื้นที่ตำบลท่าช้างคล้องทั้งตำบล
* **เทศบาลตำบลโนนปอแดง** ครอบคลุมพื้นที่ตำบลโนนปอแดงทั้งตำบล
* **องค์การบริหารส่วนตำบลผาขาว** ครอบคลุมพื้นที่ตำบลผาขาวทั้งตำบล
* **องค์การบริหารส่วนตำบลโนนป่าซาง ** ครอบคลุมพื้นที่ตำบลโนนป่าซางทั้งตำบล
* **องค์การบริหารส่วนตำบลบ้านเพิ่ม** ครอบคลุมพื้นที่ตำบลบ้านเพิ่มทั้งตำบล

## อ้างอิง

ผ
โทรโข่ง

thumb|โทรโข่งอิเล็กทรอนิกส์
thumb|โทรโข่งธรรมดา

**โทรโข่ง** คือเครื่องมือสำหรับส่งเสียงพูดของบุคคลให้ไปยังทิศทางของเป้าหมาย ซึ่งมีรูปร่างคล้ายกรวยและสามารถถือติดตัวได้สะดวก ด้วยเหตุที่ว่าเสียงพูดของมนุษย์กระจายไปในทุกทิศทางในอากาศ จึงต้องส่งเสียงด้วยโทรโข่งเพื่อบังคับให้เสียงถูกส่งไปยังเป้าหมายให้ผู้ฟังได้ยินชัดเจนขึ้น โดยคลื่นเสียงในอากาศจะแทรกสอดกันภายในกรวยทำให้เสียงก้องขึ้น โทรโข่งบางชนิดเป็นอุปกรณ์อิเล็กทรอนิกส์ที่ประกอบด้วยไมโครโฟน เครื่องขยายเสียง และลำโพง สามารถขยายเสียงพูดให้ดังขึ้นได้ หรือใช้ติดตั้งบนที่สูงสำหรับการกระจายเสียงในที่ชุมชน

หมวดหมู่:เทคโนโลยีระบบเสียง
นำศักดิ์น้อย ยุทธการกำธร

**นำศักดิ์น้อย ยุทธการกำธร** เกิดวันที่ 13 ตุลาคม พ.ศ. 2522 เป็นทั้งนักมวยไทยและนักมวยสากลชาวไทย จากค่ายมวย ป.ประมุข สถิติการชก 2 ครั้ง ชนะ 1 (น็อค 1) แพ้ 1 และนอกจากนี้ เขาเป็นนักมวยไทยในยุคแรกที่ได้รับค่าตัวด้วยตัวเองที่สนามมวยเวทีลุมพินี และได้ปฏิบัติตามสืบต่อกันมาในภายหลังจนถึงปัจจุบัน รวมถึงเป็นนักมวยไทยที่มีการไหว้ครูรำมวยที่สวยงามจนได้รับสมญานามว่า "ราชันย์รำมวย"

## เกียรติประวัติ
* แชมป์ PABA เฉพาะกาลรุ่นไลท์เวท 
** ชิงวันที่ 1 สิงหาคม 2545 ชนะน็อค ซูกิ โรเซนเซวียต (อิสราเอล) ยก 5 ที่จังหวัดสมุทรปราการ
** เสียแชมป์ 27 กันยายน 2545 แพ้น็อค ลาร์รี่ พีโดเนีย (ฟิลิปปินส์) ยก 3 ที่จังหวัดอุตรดิตถ์

## อ้างอิง

## แหล่งข้อมูลอื่น
* สถิติการชก

หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นไลท์เวท
หมวดหมู่:แชมป์ PABA
หมวดหมู่:มุสลิมชาวไทย
หมวดหมู่:นักมวยไทยจากค่ายมวยไทย ป.ประมุข
หมวดหมู่:นักมวยสากลจากค่ายมวยไทย ป.ประมุข
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดสุราษฎร์ธานี
เนื้อสัตว์เทียม

thumb|โปรตีนเกษตร

**เนื้อสัตว์เทียม** คือวัตถุดิบประกอบอาหาร ทำจากผลิตภัณฑ์ทางการเกษตร ใช้ประกอบอาหารแทนเนื้อสัตว์ เนื้อสัตว์เทียมมักใช้เป็นส่วนผสมในอาหารมังสวิรัติหรืออาหารเจ โดยมีชนิดย่อยต่าง ๆ คือ

## โปรตีนเกษตร
**โปรตีนเกษตร** คือวัตถุดิบประกอบอาหาร ทำจากแป้งถั่ว เช่น ถั่วเหลือง ซึ่งอาจมีการสกัดไขมันออกด้วย รูปร่างเป็นก้อนไม่แน่นอน เป็นแหล่งโปรตีนแทนเนื้อสัตว์ได้ มักอยู่ในลักษณะผลิตภัณฑ์อบแห้ง

## หมี่กึง
**หมี่กึง** เป็นวัตถุดิบประกอบอาหารแทนเนื้อสัตว์อีกหนึ่งชนิด แต่ไม่ถือเป็นโปรตีนเกษตร เนื่องจากส่วนผสมหลักคือแป้งข้าว เช่น ข้าวเหนียว และ ข้าวสาลี ซึ่งให้คาร์โบไฮเดรต รูปร่างมีได้หลายขนาดหลายแบบ ส่วนใหญ่เป็นก้อนแป้งม้วนลักษณะคล้ายโรตี แต่ปัจจุบันมีการผลิตออกในรูปแบบต่าง ๆ เช่น ลูกชิ้น เนื้อปลาเทียม หรืออื่น ๆ โดยหมี่กึงจะอยู่ในรูปของอาหารสดเสมอ ไม่นิยมอบแห้ง เนื่องจากรสสัมผัสจะเปลี่ยน

หมวดหมู่:อาหารทดแทนเนื้อสัตว์
หมวดหมู่:ผลิตภัณฑ์จากถั่วเหลือง
หมวดหมู่:ผลิตภัณฑ์จากข้าว
อาวเล

**อาวเล** (Aulë) เป็นตัวละครตัวหนึ่งในปกรณัมของ เจ. อาร์. อาร์. โทลคีน ปรากฏในงานเขียนเรื่อง ซิลมาริลลิออน โดยเป็นหนึ่งในเทพวาลาร์ ทรงเป็นเทพแห่งการช่าง  เป็นผู้ลงแรงสร้างพิภพมากที่สุดองค์หนึ่ง และมีพรสวรรค์ในการสร้างสรรค์เสมอด้วยหรืออาจสูงกว่าเมลคอร์เสียอีก 

เทพอาวเลเป็นผู้สร้างเผ่าพันธุ์คนแคระ และทรงเป็นอาจารย์ของเอลฟ์ชาวโนลดอร์ สองเผ่าพันธุ์นี้จึงสมัครรักใคร่กันดีในยุคแรกๆ ก่อนจะเกิดเหตุวิวาทกันด้วยสงครามชิงซิลมาริล

เทพอาวเลทรงสร้างผลงานกระเดื่องหลายชิ้น เช่น ตรวนอังไกนอร์ ที่ใช้ล่ามจอมมารมอร์กอธ, มหาชวาลา อิลลูอิน กับ ออร์มัล ที่ส่องแสงสว่างให้แก่โลกก่อนแสงชนิดใดๆ ทั้งสิ้น, รวมทั้งนาวาแห่งดวงตะวันและเกาะแห่งจันทรา ที่ประดิษฐานแสงสุดท้ายของทวิพฤกษา กลายเป็นดวงอาทิตย์และดวงจันทร์ส่องแสงให้แก่พิภพ

เทพอาวเลอภิเษกกับเทพียาวันนา เทพีผู้ครองความอุดมสมบูรณ์ ผู้ดูแลพืชพรรณและสรรพสิ่งที่เจริญเติบโต การที่อาวเลสร้างคนแคระทำให้ยาวันนาไม่ค่อยพอใจ เพราะคนแคระนิยมใช้ขวานและชอบตัดต้นไม้ พระนางจึงไปทูลขอมานเวเทพบดี ให้ป่าไม้มีผู้คอยพิทักษ์รักษา เป็นกำเนิดของเหล่าพฤกษบาล หรือพวกเอนท์

หมวดหมู่:ตัวละครในซิลมาริลลิออน
หมวดหมู่:ไอนัวร์
พระธรรมโกศาจารย์

**พระธรรมโกศาจารย์** เป็นสมณศักดิ์สำหรับพระราชาคณะชั้นธรรม ปัจจุบันพระราชทานเฉพาะแก่พระเถระฝ่ายมหานิกาย มีพัดยศเฉพาะแถบสีม่วง

## ประวัติ
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระธรรมโกษา วัดประดู่ เป็นพระราชาคณะในคณะกลางฝ่ายอรัญวาสี ถึงสมัยรัตนโกสินทร์เป็นสมณศักดิ์พระราชาคณะชั้นสามัญ จนกระทั่ง พ.ศ. 2441 พระบาทสมเด็จพระจุลจอมเกล้าเจ้าอยู่หัวโปรดให้เลื่อนพระเทพโมลี (ยัง เขมาภิรโต) ขึ้นเป็นพระราชาคณะชั้นธรรมที่ "*พระธรรมโกษาจารย์*" เป็นรูปแรก

## ฐานานุกรม
ผู้ได้รับพระราชทานสมณศักดิ์ที่พระธรรมโกศาจารย์ มีฐานานุศักดิ์ตั้งฐานานุกรมได้ 6 รูป คือ

* พระครูปลัดศีลวัฒน์
* พระครูวินัยธร
* พระครูธรรมธร
* พระครูสังฆรักษ์
* พระครูสมุห์
* พระครูใบฎีกา

## ผู้ได้รับสมณศักดิ์
ผู้ดำรงสมณศักดิ์พระราชาคณะชั้นธรรมที่*พระธรรมโกษาจารย์* มีรายนามดังต่อไปนี้

## อ้างอิง
; เชิงอรรถ

; บรรณานุกรม

*
เท็งงุ

thumb|ประติมากรรมเท็งงุ
**เท็งงุ** (; "สุนัขฟ้า, สุนัขสวรรค์") เป็นสิ่งมีชีวิตในตำนานของญี่ปุ่น โดยเชื่อว่าเท็งงุมีภาพลักษณ์ของปีศาจร้ายและมักจะสร้างพายุเข้าโจมตีผู้คนเสมอ ๆ ซึ่งประเทศญี่ปุ่นเป็นประเทศที่ถูกพายุถล่มบ่อยครั้ง เท็งงุเป็นข้ารับใช้ของไดเทนกุซึ่งมักปรากฏภาพของไดเทนกุที่ล้อมรอบไปด้วยเท็งงุ บางความเชื่อนั้นเชื่อว่าเท็งงุไม่ได้เป็นผีร้าย ทั้งยังเป็นปีศาจที่รักสงบและสุภาพ แต่การกระทำร้าย ๆ นั้นเป็นเพราะเท็งงุต้องทำตามคำสั่งของไดเทนกุ

## ความเชื่อ
### ลักษณะ
ตามความเชื่อแล้ว เท็งงุมีแต่เพศผู้ จะอาศัยอยู่ในป่าลึก เป็นผีที่คาดเดาไม่ได้ ตามเรื่องเล่ามักจะพฤติกรรมที่คาดเดาได้ยาก บางครั้งมันจะลักพาตัวเด็ก ๆ ไปทิ้งไว้ในป่าแล้วเฝ้ามองเด็กที่หลงทางอยู่ในป่า แต่บางเรื่องเล่าผู้คนก็บอกว่าเมื่อใดที่หลงป่า ให้ขอร้องให้เท็งงุช่วยแล้วมันจะนำทางออกจากป่าให้ได้ เท็งงุยังชอบปล่อยข่าวลือ สร้างความวุ่นวายให้มนุษย์ แต่บางคนกลับเชื่อว่าเท็งงุชอบสงคราม อีกทั้งมันยังเชื่อว่ามนุษย์ไม่ควรมีอำนาจมากเกินไป เหตุการณ์การประท้วงหรือสงครามในสมัยก่อนจึงมักโทษว่าเป็นฝีมือของเท็งงุที่ปล่อยข่าวลือ

เท็งงุสามารถเรียกพายุได้ เชี่ยวชาญมนต์มายา และวิชาแปลงกาย มีพละกำลังมากทั้งยังเจนจัดการรบ เป็นสมุนที่พึ่งพาได้ของไดเทนกุซึ่งเป็นเทนกุที่มีลำดับชั้นสูงกว่า ลักษณะของเท็งงุคล้ายกับมนุษย์นก ซึ่งมักไปไหนมาไหนด้วยการบิน แต่ว่าไดเทนกุจะใช้วิธีเคลื่อนย้ายในพริบตา มากกว่าการบินถ้าเป็นระยะทางสั้น ๆ

### นิสัย
เท็งงุชื่นชมผู้กล้าที่กล้าต่อกรกับผู้นำทรราชย์ เท็งงุจะช่วยเหลือเหล่าผู้กล้า ให้สามารถสู้เพื่อความยุติธรรมได้ จึงมีคนเชื่อว่าการที่ชื่อเสียงของเท็งงุเสียหาย เป็นเพราะเหล่าผู้นำทรราชย์ที่สูญเสียอำนาจใส่ความเท็งงุ ดังนั้นแม้ว่าในยุคปัจจุบันมนุษย์จึงมีความยำเกรงเท็งงุ บางครั้งถึงกับเรียกว่าเป็น เทพพยาบาท เมื่อใดที่มนุษย์ล่มหลงในอำนาจ หรือผิดคำสาบาน เท็งงุจะออกมาจากเขาแล้วทำลายผู้นั้นให้สิ้น

## ตำนาน
ตำนานที่มีชื่อเสียงเกี่ยวกับเท็งงุ คือ เรื่องราวของ มินะโมะโตะ โนะ โยะชิสึเนะ *(Minamoto no Yoshitsune)* ซึ่งเดิมชื่อว่าอุชิวากะมารุ เป็นลูกชายของ โยริโทโมะซึ่งเป็นเจ้าเมืองที่ถูกลอบสังหาร แต่อุชิวากะมารุได้รับการไว้ชีวิต อุชิวากะมารุจึงออกบวช และเร้นกายอยู่ในวัดแถบหุบเขาคุรามะ 
มีอยู่วันหนึ่ง อุชิวากะมารุได้ไปพบกับเท็งงุเข้า เท็งงุรู้สึกถูกชะตากับอุชิวากะมารุ จึงสอนเพลงดาบให้ จนอุชิวากะมารุเป็นนักดาบที่เก่งกาจ และสามารถรวบรวมกองกำลัง ชิงอำนาจกลับคืนมาได้เป็นผลสำเร็จ และได้เป็น มินาโมโตะ โน โยชิซึเนะ 

ในภาพยนตร์เรื่อง จูมง นกสามขาเป็นสัญลักษณ์ของจูมง และเนื่องจากว่านกสามขากับเท็งงุมีลักษณะที่คล้ายกัน ซึ่งภาพลักษณ์ของเท็งงุไม่ค่อยดีนัก ทำให้ธิดาเทพยองมีอึนที่มองเห็นการมาของนกสามขาทำนายผิดพลาดไป คิดว่าจูมงจะเป็นกาลกีณีกับแคว้นพูยอ ต้องหาทางกำจัดเสีย ซึ่งธิดาเทพลืมไปว่าเท็งงุยังมีนิสัยชอบช่วยเหลือผู้กล้า ที่ลุกขึ้นต่อสู้กับผู้นำทรราชย์ ภายหลังธิดาเทพยองมีอึน จึงนับถือเท็งงุเป็นเทพคุ้มครอง

นกสามขาที่มีลักษณะคล้ายกับเท็งงุก็คืออีกาสามขา *[[ยะตะกะระสุ]]* (八咫烏) ซึ่งเป็นนกประจำตัวของเทพีสุริยาอะมะเตะระสุและเป็นสัญลักษณ์ของสมาคมฟุตบอลญี่ปุ่นในปัจจุบัน

มีเรื่องเล่าหนึ่งเล่าว่า มีหญิงสาวคนหนึ่งที่สายตาย่ำแย่มาก เล็งอะไรไม่เคยแม่นยำเลย แต่ถูกเท็งงุเข้าสิง และในฝันเท็งงุได้สอนวิชาดาบให้กับเด็กผู้หญิงคนนั้น จนเธอกลายเป็นนักดาบที่ร้ายกาจและมีชื่อเสียง บางข่าวลือก็เล่าว่า เหล่าชิโนบิหรือนินจา คือเหล่าผู้ที่ได้รับการฝึกฝนวิชาจากเท็งงุ

## อ้างอิง

*  ข้อมูลเทนกุ  จาก obakemono.com (15/10/2007) 
*  ข้อมูลเท็งงุ จาก Youkai library  (15/10/2007) 

หมวดหมู่:โยไก
หมวดหมู่:ก็อบลิน
อัศวิน ศ.ดุสิต

**อัศวิน ศ.ดุสิต** สถิติการชก 12 ครั้ง ชนะ 11 (น็อค 6) แพ้ 1 เสียชีวิตเมื่อ 31 มกราคม พ.ศ. 2536 ด้วยอุบัติเหตุทางรถยนต์

## เกียรติประวัติ
* แชมป์เงารุ่นสตรอเวท WBC 
** ชิง 11 กุมภาพันธ์ 2532 ชนะน็อค ยก 8 ฮูดี้ () ที่ จ.นครราชสีมา
** ป้องกันแชมป์ครั้งที่ 1, 27 มิถุนายน 2532 ชนะคะแนน แมก โฟโรซูเอนโล () ที่ เวทีมวยลุมพินี
** ป้องกันแชมป์ครั้งที่ 2, 24 มีนาคม 2533 ชนะคะแนน เนลสัน พูริสมา (ฟิลิปปินส์) ที่ กทม.
** ป้องกันแชมป์ครั้งที่ 3, 27 กรกฎาคม 2533 ชนะน็อค ยก... โรเจอร์ คามาจอร์จ (ฟิลิปปินส์) ที่ พัทยา
** ป้องกันแชมป์ครั้งที่ 4, 13 พฤศจิกายน 2533 ชนะคะแนน ฮุสนี เรย์ (อินโดนีเซีย) ที่ เวทีมวยช่อง 7 สี
** พ.ศ. 2536 ถูกปลดเพราะเสียชีวิต
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นสตรอเวท WBC 15 กรกฎาคม 2531 แพ้น็อค ยก 12 จอห์น อารีฟ (อินโดนีเซีย) ที่ อินโดนีเซีย

## อ้างอิง
* สถิติการชก

หมวดหมู่:นักมวยสากลชาวไทยรุ่นมินิมัมเวท
หมวดหมู่:แชมป์เงา WBC
ฤทธิชัย เกียรติประภัสร์

**ฤทธิชัย เกียรติประภัสสร์** ชาวจังหวัดสุรินทร์ สถิติการชก 29 ครั้ง ชนะ 24 (น็อค 5) แพ้ 5

## เกียรติประวัติ
* แชมป์เงารุ่นฟลายเวท WBO 
** ชิง 15 มีนาคม 2540 ชนะน็อค ยก 3 บัดดี้ เรนาบ้า () ที่ อารแมดดาร์ยิม นาเวา
** เสียแชมป์ 5 กรกฎาคม 2540 แพ้น็อค ยก 5 เมลวิน มากราโม (ฟิลิปปินส์) ที่ ...

## อ้างอิง
* สถิติการชก 

หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์เงา WBO
หมวดหมู่:นักมวยจากจังหวัดสุรินทร์
โดโด้ (แก้ความกำกวม)

**โดโด้** อาจหมายถึง

* โดโด้ - นกเฉพาะถิ่นของหมู่เกาะมอริเชียส
* โดโด้ - เป็นชื่อเล่นของยุทธพิชัย ชาญเลขา นักแสดงชาวไทย
* โดโด้ และ โดโดริโอ้ - โปเกมอนชนิดหนึ่งจากการ์ตูนญี่ปุนเรื่องโปเกมอน
* โดโด้ แขนควง - นักแสดงตลก และผู้นำเชียร์กีฬาทีมชาติไทย
เทนกุ

**เทนกุ** (; ; เทนงู เทนงุ เท็นกุ เท็นงุ เท็นกู ฯลฯ) อาจหมายถึง

* การาสุเทนกุ - ผีญี่ปุ่น
* คิริเทนกุ (คิริเทนงู) - ผีญี่ปุ่น
* เทนกุแมน (Tengu Man) - หุ่นยนต์ของดร.ไวลี่ ในร็อคแมน 8
เดชา ก่อเกียรติยิม

**เดชา ก่อเกียรติยิม** หรือ **เดชา บ้านกล้วยยิม** มีชื่อจริงว่า **บรรลือ สว่างวงศ์** เกิดเมื่อ 19 มิถุนายน พ.ศ. 2528 ที่ จังหวัดพิษณุโลก สถิติการชก 33 ครั้ง ชนะ 23 (น็อค 12) เสมอ 1 แพ้ 9 มีพี่น้องฝาแฝดเป็นนักมวยอีก 2 คนคือ เดโช บ้านกล้วยยิม และเดชาพล ก่อเกียรติยิม

## ประวัติ

เดชาเริ่มชกมวยเมื่อ พ.ศ. 2544 พร้อมกับแฝดน้องอีกสองคน แต่การชกช่วงแรกยังไม่ดีนัก ลุ่มๆดอนๆ แพ้บ้างชนะบ้าง ทำให้ต้นสังกัดคือก่อเกียรติไม่จัดชกบ่อยนัก จึงต้องอาศัยออกไปชกนอกประเทศเป็นหลัก จน พ.ศ. 2547 -2548 ก่อเกียรติสร้างค่ายมวยเป็นของตนเองจึงนำกลับมาสร้างสรรค์อีกครั้ง เดชามาประสบความสำเร็จใน พ.ศ. 2550 เมื่อได้ครองแชมป์โลกเยาวชนรุ่นจูเนียร์เวลเตอร์เวท IBF ชนะน็อคนักมวยฝรั่งเศสได้ถึงถิ่น

## เกียรติประวัติ

* แชมป์โลกเยาวชนรุ่นซูเปอร์ไลท์เวท IBF
** ชิง, 16 มิถุนายน 2550 ชนะน็อค ยก 2 โทมัส บาสตาร์ด () ที่ เซลล์ เดอ ลีฟว์ดีออร์, Châteauneuf-sur-Loire, เมืองลอเรท
** ป้องกันแชมป์ครั้งที่ 1, 20 มีนาคม 2551 ชนะคะแนน จูนม่าร์ ดูลอง (ฟิลิปปินส์) ที่ จังหวัดพังงา
** ป้องกันแชมป์ครั้งที่ 2, 13 มิถุนายน 2551 ชนะน็อคยกที่ 5 ไอมัม ซาฟิ () ที่ จังหวัดนครราชสีมา
** เสียแชมป์ 15 พฤศจิกายน 2551 แพ้คะแนน ฌอง นิโคลาส เวียเกล (ฝรั่งเศส) ที่ Salle du Lievre d'Or, Chateauneuf-sur-Loire, Loiret ประเทศฝรั่งเศส
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นเวลเตอร์เวท เมื่อ 14 ตุลาคม 2548 แพ้น็อค ยก 1 อังเดร เอสกิน () ที่ ศูนย์กีฬาบูลานโชลัก อัลมะตี
** ชิงแชมป์ IBF แพนแปซิฟิครุ่นซูเปอร์ไลท์เวท เมื่อ 26 พฤษภาคม 2549 แพ้น็อค  ยก 1 เลิฟมอร์ เอ็นดู () ที่ วรอง อาร์เอสแอลคลับ รัฐนิวเซาท์เวลส์
** ชิงแชมป์ IBF แพนแปซิฟิครุ่นไลท์เวทเมื่อ 26 ธันวาคม 2551 เสมอกับ อาร์มอร์ ติโน () ที่ จ.สิงห์บุรี
** ชิงแชมป์ WBO Asia Pacific Youth รุ่นไลท์เวทเมื่อ 16 ตุลาคม 2552 แพ้คะแนน เจสัน ปาการ่า (ฟิลิปปินส์) ที่ Cebu City Waterfront Hotel & Casino, Barangay Lahug, Cebu City เมืองเซบู ประเทศฟิลิปปินส์

## อ้างอิง

* สถิติการชก 
* ช้าง พีอาร์. เดชา ก่อเกียรติยิม อดีต 3 แฝดมหัศจรรย์ แชมป์ IBF อินเตอร์รุ่นจูเนียร์เวลเตอร์เวท. นิตยสารมวยโลก. เล่มที่ 1192 กรกฎาคม 2550. หน้า 18-19

หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:แชมป์โลกเยาวชน
หมวดหมู่:นักมวยจากจังหวัดพิษณุโลก
หมวดหมู่:บุคคลฝาแฝดจากประเทศไทย
กล้ามเนื้อเรียบ

[thumb|ชั้นต่างๆ ของ[หลอดอาหาร:1. ชั้นเยื่อเมือก (mucosa) 2. ชั้นใต้เยื่อเมือก (submucosa) 3. ชั้นกล้ามเนื้อ (muscularis) 4. ชั้นแอดเวนทิเชีย (adventitia) 5. กล้ามเนื้อลาย (striated muscle) 6. กล้ามเนื้อลายและกล้ามเนื้อเรียบ (Striated and smooth) 7. กล้ามเนื้อเรียบ (Smooth muscle) 8. ชั้นมัสคิวลาริส มิวโคซา (Lamina muscularis mucosae) 9. ต่อมหลอดอาหาร (Esophageal glands)]]

**กล้ามเนื้อเรียบ** () เป็นกล้ามเนื้อชนิดหนึ่งที่พบอยู่ที่ผนังของอวัยวะกลวง (hollow organs) และบริเวณอื่นๆ เช่น กระเพาะปัสสาวะและช่องท้อง, มดลูก, ท่อทางเดินในระบบสืบพันธุ์เพศชายและหญิง, ทางเดินอาหาร, ทางเดินหายใจ, หลอดเลือด, ผิวหนัง, กล้ามเนื้อซิลิอารี และม่านตา ที่โกลเมอรูลัส (glomerulus) ในไตยังมีเซลล์ที่มีลักษณะเหมือนเซลล์กล้ามเนื้อเรียบ เรียกว่า เซลล์มีแซนเจียล (mesangial cell) กล้ามเนื้อเรียบมีความแตกต่างจากกล้ามเนื้อโครงร่างและกล้ามเนื้อหัวใจทั้งในด้านโครงสร้างและหน้าที่

## ดูเพิ่ม
* กล้ามเนื้อโครงร่าง
* กล้ามเนื้อหัวใจ

## แหล่งข้อมูลอื่น
* 
*  "Smooth Muscle"
* 
* 
* BBC - baby born with smooth muscle condition has 8 organs transplanted
* Smooth muscle antibody 
* Stomach smooth muscle identified using antibody 

หมวดหมู่:ระบบกล้ามเนื้อ
การุญ จันทรางศุ

รองศาสตราจารย์ **การุญ จันทรางศุ** เป็นอดีตสมาชิกสภาผู้แทนราษฎร แบบบัญชีรายชื่อพรรคไทยรักไทย (เลื่อนขึ้นมาแทนคนที่เป็นรัฐมนตรี ร้อยเอก สุชาติ เชาว์วิศิษฐ) เมื่อวันที่ 19 มีนาคม พ.ศ. 2544 อุปนายกสภาวิศวกร คนที่ 1, กรรมาธิการกิจการสภาผู้แทนราษฎร, กรรมการบริษัท บีทีเอส กรุ๊ป โฮลดิ้งส์ จำกัด (มหาชน), รองประธานคณะกรรมาธิการการสื่อสารและโทรคมนาคม คนที่ 5 เมื่อวันที่ 12 มิถุนายน พ.ศ. 2544, อดีตนายกวิศวกรรมสถานแห่งประเทศไทยในพระบรมราชูปถัมภ์, อดีตกรรมการสภาวิศวกร, อดีตนายกสมาคมนักเรียนเก่าเตรียมอุดมศึกษา ในพระบรมราชูปถัมภ์และอดีตนายกสมาคมราชกรีฑาสโมสร

## ประวัติ
การุญ จันทรางศุ เกิดเมื่อวันที่ 18 กรกฎาคม พ.ศ. 2492  จบการศึกษามัธยมศึกษาตอนต้นจากโรงเรียนกรุงเทพคริสเตียนวิทยาลัย, มัธยมศึกษาตอนปลายจากโรงเรียนเตรียมอุดมศึกษา, ปริญญาตรีวิศวกรรมศาสตร์บัณฑิต เกียรตินิยม จากจุฬาลงกรณ์มหาวิทยาลัย แล้วไปเรียนต่อทางด้านโยธาจบปริญญาโท และปริญญาเอกด้านวิศวกรรมโครงสร้างที่มหาวิทยาลัยโอไฮโอสเตต สหรัฐอเมริกา 

การุญเคยเป็นอาจารย์คณะวิศวกรรมศาสตร์ จุฬาลงกรณ์มหาวิทยาลัย เคยเป็นรองคณบดีฝ่ายกิจกรรม คณะวิศวกรรมศาสตร์ และรองคณบดีฝ่ายวางแผนและพัฒนา คณะเดียวกัน เป็นหัวหน้าภาควิศวกรรมโยธา คณะวิศวกรรมศาสตร์ และรักษาการหัวหน้าภาควิชาวิศวกรรมแหล่งน้ำ ควบคู่ไปด้วย และดำรงตำแหน่งรองผู้ว่าราชการกรุงเทพมหานคร ฝ่ายโยธา เมื่อวันที่ 22 เมษายน พ.ศ. 2535
นอกจากนั้น การุญยังเคยเป็นกรรมการอำนวยการ บริษัท ระบบขนส่งมวลชนกรุงเทพ จำกัด (มหาชน) อยู่ในระยะหนึ่ง และยังเป็นกรรมการสภาวิศวกรหลายสมัย

ในทางการเมือง การุญเป็นหนึ่งในผู้ก่อตั้งพรรคไทยรักไทยและเป็นสมาชิกสภาผู้แทนราษฎร แบบบัญชีรายชื่อ (พ.ศ. 2544 - 2547) ทั้งนี้ในกลางปี พ.ศ. 2547 การุญได้ลงสมัครรับเลือกตั้งเป็นผู้ว่าราชการกรุงเทพมหานคร โดยสังกัดพรรคพลังประชาชน ซึ่งได้เบอร์ 11 และเรียกชื่อตัวเองในการเลือกตั้งครั้งนี้ว่า "ดร.เค" ซึ่งไม่ได้รับการเลือกตั้ง

## เครื่องราชอิสริยาภรณ์

## อ้างอิง

หมวดหมู่:สกุลจันทรางศุ
หมวดหมู่:วิศวกรชาวไทย
หมวดหมู่:วิศวกรโยธา
หมวดหมู่:อาจารย์คณะวิศวกรรมศาสตร์
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ศิษย์เก่าจากมหาวิทยาลัยโอไฮโอสเตต
วนิดา นิรมร

**วนิดา นิรมร** เป็นนักวาดการ์ตูนแนวสารคดี และสร้างเสริมทักษะสำหรับเยาวชนที่มีผลงานตีพิมพ์แล้วมากมาย เช่น DreamPatcher การ์ตูนแนวผจญภัยสอดแทรกความรู้เรื่องต่าง ๆ รอบตัวทั้งด้านวิทยาศาสตร์ ประวัติศาสตร์ สิ่งมีชีวิตต่าง ๆ  PomPom The Unlucky Hedgehog การ์ตูนเพื่อความปลอดภัยสำหรับเยาวชนที่นำเสนอทักษะการดูแลตนเองผ่านตัวการ์ตูนเม่นน้อยจอมซุ่มซ่าม และการ์ตูนชุด กบนอกกะลา หนังสือการ์ตูนที่สร้างจากกลุ่มพิธีกรกบฯ และเนื้อหาสารคดีรายการกบนอกกะลาอีกหลายเล่ม
ปัจจุบัน วนิดา เป็นกรรมการผู้จัดการ และ Creative director ให้กับบริษัท Polygon Wizard Co.,Ltd

หมวดหมู่:นักวาดการ์ตูนไทย